**** 

**TLAČOVÁ SPRÁVA** / 11. september 2014

**COMEBACK – NOVÝ SLOVENSKÝ CELOVEČERNÝ DOKUMENT Z PROSTREDIA NAJSTRÁŽENEJŠEJ VÄZNICE MIERI K PRVÝM SLOVENSKÝM DIVÁKOM.**



***Asociácia slovenských filmových klubov pripravuje distribučnú premiéru nového dokumentárneho filmu režiséra Mira Rema Comeback. Svetová premiéra filmu sa uskutočnila v súťažnej sekcii dokumentov 49. ročníka MFF Karlove Vary. Už tento piatok 12. septembra*** ***ho budú mať možnosť vidieť diváci piešťanského festivalu Cinematik v súťažnej sekcii celovečerných slovenských dokumentov. Do celoslovenskej distribúcie vstúpi COMEBACK 16. októbra 2014.***

Dlhometrážny režijný debut Mira Rema (*Arsy Versy, Vrbovský veter,* atď) a producentky Barbary Harumovej Hessovej (*Zdenka /* r. I. Kušiková), *Súď ma a skúšaj* / r. I. Kušiková; *Stanko* /r. R. Boroš; *Tak ďaleko, tak blízko* / r. J. Vojtek) *Comeback* spracúva tému resocializácie väzňov, ktorí absolvovali tresty v jednom z najstráženejších ústavov na Slovensku – v ilavskej väznici. Miro Remo o filme: *„Recidíva je zo sociálno-spoločenského pohľadu najväčším problémom väzenského systému. V najťažšej Ilavskej väznici tomu nie je inak, väčšina väznených v tomto ústave sa na výkon väzby vráti. Pre človeka je prepustenie po desiatich a viac rokoch obrovskou zmenou. Návrat je veľmi ťažký, väzenie a sloboda sú dva úplne odlišné svety.“* Dvaja recidivisti v bludnom kruhu prehodnocujú svoju minulosť a predstavujú si svoju budúcnosť. Po prepustení bojujú s realitou skutočného života. Svet okolo nich sa zmenil, no oni zostali rovnakí. Je možné nájsť cestu von?

**Oficiálna webstránka filmu:** [www.comebackmovie.sk](http://www.comebackmovie.sk) **Film vznikol v koprodukcii AH production, RTVS a VŠMU.
Kontakt pre médiá: Eva Rebollo /** rebollo@asfk.sk **Realizáciu a distribúciu filmu finančne podporil**  **a Ministerstvo kultúry SR.**